**Strengthening Our Emunah in Challenging Times**

**לזכר נשמת מנחם מענדל בן שמואל ע"ה**

**1) שמות (יתרו) – פרק כ, פסוק ב**

אָנֹכִי ד' אֱלֹקיךָ אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים.

**2) ספר המצוות לרמב"ם - מצות עשה א**

המצוה הראשונה היא הצווי אשר צוונו להאמין האלוקות והוא שנאמין שיש שם עלה וסבה הוא פועל לכל הנמצאות והוא אמרו ית' "אנכי ד' אלקיך"...

**3) שו"ת אגרות משה חלק יו"ד ג סימן עו**

**בעניין ההנהגה בחינוך הבנים** כ"ה ניסן תשכ"ט (1969) מע"כ ידידי מהר"ר משה טורצקי שליט"א.

**בדבר הצלחה בחינוך הבנים ליכא כלל בדבר איך להתנהג**, שתלוי לפי מדות הבן והבת שחנן אותם השי"ת, שיש שטוב לילך בתקיפות ויש שיותר טוב לילך ברכות ובנעימות. וברוב הפעמים בנעימות ורכות הוא יותר טוב, עיין ברש"י בפירוש החומש פרשת יתרו בנשים וכ"ש בילדים אף זכרים כי אז מה שאומרים להילד הוא מקבל בשמחה ומכיר שהאב והאם רוצים בטובתו אף בדעת קטנותו, וכשאומרים לו מה לעשות ומה שלא לעשות עושה ברצון, וכשגדל מעט עד שמבין דברי טעם מסבירין לו גם טעם לפי הבנתו. **ועיקר החינוך צריכים לחנכו באמונה בהשם יתברך ובתורתו, ושכל דבר שנותנים לו הוא מתנה מהשי"ת, שאז יקנה אהבה להשי"ת ולאביו ואמו השלוחים משמים ליתן לו, ואז יעשה באהבה כל מה שיאמרו לו שכן הוא רצון השי"ת** ולא יצטרכו לענשו רק לפעמים רחוקות, וכשיענשוהו יבין איך שהיה זה לצורכו ולטובתו.

**4) לב אליהו – מערכות התשובה, חלק ג, עמ' שמט[[1]](#footnote-1) (ר' אליהו לופיאן זצ"ל)**

כללו של דבר, כל מה שהאדם זקוק לו ביותר – המציאו הקב"ה לו ביותר, לכלכלו ולהחיותו, לזונו ולפרנסו – הכל במדה ובמשקל הצריך לו לקיום גופו – במשך כל ימי חייו בעולם. **והנה, כשם שנצרך האדם לאויר ומזון לצורך קיום גופו – כן צריך הוא גם לנפשו, רוחו, ונשמתו! אויר לנפש מהו? – האמונה!** בלא אמונה – אין קיום לנשמה – ומתה היא מיד! כי האמונה לפש – היא האויר לנשימתה, ובלא אויר – אין אדם יכול להתקיים אפילו שעה אחת![[2]](#footnote-2)

**5) אור החיים הקדוש – פרשת שמות, פרק ג, פסוק ח**

וטעם שנסתכנו ישראל במצרים בבירור שער הנ', לצד שלא היו בני תורה, מה שאין כן דורות האחרונים באמצעות תורתם ישיגו ליכנס לשער הנ' ולהוציא בולעו מפיו, ואז ספו תמו בחינת הטומאה. ומעתה כל שהיה ה' מוציא ישראל קודם זמן כל שהוא היו ממעטים הבירור והיו מתמעטים במושג ולזה הוציאם בנקודה האחרונה של מ"ט וקודם שיכנסו לשער הנ', והוא אומרם ז"ל וגאלם מיד.

**6) מסכת מכות דף כג:-כד.**

דרש רבי שמלאי שש מאות ושלש עשרה מצות נאמרו לו למשה, שלש מאות וששים וחמש לאוין כמנין ימות החמה, ומאתים וארבעים ושמונה עשה כנגד איבריו של אדם. אמר רב המנונא מאי קרא? "תורה צוה לנו משה מורשה" (דברים לג, ד) תורה בגימטריא

שית מאה וחד סרי הוי, "אנכי" ו"לא יהיה לך" מפי הגבורה שמענום. בא דוד והעמידן על אחת עשרה... בא ישעיהו והעמידן על שש... בא מיכה והעמידן על שלש... חזר ישעיהו והעמידן על שתים... **בא חבקוק והעמידן על אחת שנאמר "וצדיק באמונתו יחיה" (חבקוק ב, ד)...**

**7) ישעיהו – פרק ס, פסוק כא**

**וְעַמֵּךְ כֻּלָּם צַדִּיקִים**, לְעוֹלָם יִירְשׁוּ אָרֶץ; נֵצֶר מטעו (מַטָּעַי) מַעֲשֵׂה יָדַי, לְהִתְפָּאֵר.

**8) אור לשמים – פרשת בא (ר' מאיר מאפטא זי"ע)[[3]](#footnote-3)**

"היום אתם יוצאים בחודש האביב" (יג, ד). נ"ל כי האדם המעלה נשמתו, צריך לראות שיתעלו עמו כל נשמות ישראל, **והנה בדורות הראשונים היה תיקון נפש שלהם ע"י סיגופים**, כדי לשבר את הקליפות ולהבדיל המסכים המבדילים מהנשמה, **אבל עתה הדור הקרוב למשיח צדקינו תיקונם קל ואינם צריכים לסיגופים, ותיקונם הוא ע"י אמונה שמאמינים באלקי עולם, ובאמונתם יחיו...**

**9) במדבר (בהעלתך) – פרק י, פסוקים לה-לו**

] וַיְהִי בִּנְסֹעַ הָאָרֹן, וַיֹּאמֶר מֹשֶׁה:  קוּמָה ד' וְיָפֻצוּ אֹיְבֶיךָ וְיָנֻסוּ מְשַׂנְאֶיךָ מִפָּנֶיךָ. וּבְנֻחֹה יֹאמַר:  שׁוּבָה ד' רִבְבוֹת אַלְפֵי יִשְׂרָאֵל. ]

**10) בראשית (וירא) – פרק כא, פסוק יב**

וַיֹּאמֶר אֱלֹקים אֶל אַבְרָהָם, אַל יֵרַע בְּעֵינֶיךָ עַל הַנַּעַר וְעַל אֲמָתֶךָ כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקֹלָהּ: **כִּי בְיִצְחָק יִקָּרֵא לְךָ זָרַע.**

**11) בראשית (וירא) – פרק כב, פסוק ב**

וַיֹּאמֶר קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ, אֶת יִצְחָק, וְלֶךְ לְךָ אֶל אֶרֶץ הַמֹּרִיָּה; **וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ.**

**12) מסכת ברכות דף סא:[[4]](#footnote-4)**

בשעה שהוציאו את ר' עקיבא להריגה זמן ק"ש היה, והיו סורקים את בשרו במסרקות של ברזל והיה מקבל עליו עול מלכות שמים. אמרו לו תלמידיו רבינו עד כאן?! אמר להם כל ימי הייתי מצטער על פסוק זה "בכל נפשך" אפילו נוטל את נשמתך; אמרתי מתי יבא לידי ואקיימנו, ועכשיו שבא לידי לא אקיימנו?!" **היה מאריך באחד עד שיצתה נשמתו באחד.** יצתה ב"ק ואמרה אשריך ר"ע שיצאה נשמתך באחד...

**13) תהלים – פרק טז, פסוק ח**

שִׁוִּיתִי ד' לְנֶגְדִּי תָמִיד כִּי מִימִינִי בַּל אֶמּוֹט.

**14) צוואת הריב"ש – (ר' ישראל בעל שם טוב זי"ע)**

שויתי לשון השתוות, **בכל דבר המאורע הכל שוה אצלו**, בין בענין שמשבחין אותו בני אדם או מבזין אותו. וכן בכל שארי דברים... וכל דבר שאירע לו יאמר "הלא זה הוא מאתו יתברך, ואם בעיניו הגון וכו'."

**15) מדרש תנחומא – פרשת בשלח, אות י**

...**ואין הגליות עתידות להגאל אלא בשכר אמונה**... הא למדת שגדולה אמונה, שבשכר אמנה שרתה עליהם שכינה ואמרו שירה שנא' "ויאמינו בד' אז ישיר משה"...

**16) My Leap from the train to Treblinka by Max Ostro (End Note, pg 197)-**

*It is Sunday, 10th of Elul 5763 (September 7, 2002)*

*Place: the streets of London*

*I am standing here tearfully, hardly able to see what is going on around me, with a gleaming new Torah scroll in my hands. Around me Jews are dancing animatedly. I see nothing and hardly hear anything, but I know one thing.*

***Menachem Mendel son of Shmuel Ostowiecki from the city of Shidlovtza has, with the grace of G-d, triumphed over the Nazis – may their names be obliterated!!!***

*I look around me and see a group of older Jews, war survivors with tear-filled eyes, and I’m sure that I can read their minds.*

*They are thinking exactly the same way as I am!*

*Am Yisrael Chai! The Nation of Israel Lives!*

1. מהדורה מחודשת – ירושלם, שנת תשס"ה. [↑](#footnote-ref-1)
2. וכן בספר **דרכי מוסר – מאמר לט"ו בשבט (עמ' שא) בשם ר' שמחה זיסל מקעלם.** [↑](#footnote-ref-2)
3. עמ' קה - מכון פתחי מגדים, ירושלם שנת תשס"ג. [↑](#footnote-ref-3)
4. As explained and emphasized by Eliezer Berkovits in his work on the holocaust, *With God in Hell: Judaism in the Ghettos and Death Camps* (pgs 73-74) [↑](#footnote-ref-4)